**Pályarendszabályok**

**Megjegyzés: A látogató Pályára történő belépésének kifejezett feltétele a jelen Pályarendszabályok, illetve a FIFA, UEFA és a Futball Szövetség, a Premier Liga és az Angol Futball Liga (EFL) szabályzatának elfogadása a releváns mérkőzés tekintetében. A Pályarendszabályok magukban foglalják a Klub házirendjét is (ha létezik). A Pályára történő belépéssel a látogató a Pályarendszabályokat elfogadja.**

**„Pálya”:** a futball stadion és a Klub által birtokolt, foglalt és használt minden egyéb terület.

„**Klub**”: azaz a futball klub.

„**Mérkőzés”:** a Pályán zajló futball mérkőzés (vagy a mérkőzés bármely része és aspektusa).

„**Anyag”:** bármely hangot, képet és/vagy audiovizuális tartalmat hordozó anyag és/vagy információ vagy adat.

„**Futball hatóság”:** azaz az Angol Futball Liga (EFL), a Premier Liga, a Futball Szövetség, a Wales-i Futball Szövetség, FIFA, UEFA vagy a futballt irányító bármely más releváns felügyelő hatóság.

1. A belépésre jogosító jegy meglétére való tekintet nélkül a Klub, a rendőrség vagy a felhatalmazott személy megtagadhatja a Pálya területére történő belépést azon személyeknek,
   1. akik a jelen pályarendszabályokat vagy a rendőrség vagy a felhatalmazott személy vagy a Klub megbízottjának utasításait nem tartja be (vagy a Klub ésszerű véleménye szerint várhatóan nem tartja be); és/vagy
   2. akiknek a Pályán tartózkodása (a Klub ésszerű véleménye szerint) más személyekre veszélyt vagy kellemetlenséget jelent, illetve más személyeket bosszant.
2. Az 1989-es futball nézőközönségére vonatkozó törvény értelmében kitiltási végzéssel rendelkező személy vagy az 1994-es büntetőjogi és közbiztonsági törvény 166-os bekezdése szerint jegyüzérségért elítélt személyek semmilyen esetben sem léphetnek a Pálya területére.
3. A Klub a Pályán és a Pálya környékén bekövetkező sérülések, károk és veszteségek felelősségét törvény által megengedett legnagyobb mértékben kizárja.
4. A Klub nem szavatolja, hogy a Mérkőzés az adott dátumon és az adott időpontban megtörténik, és a Klub fenntartja a jogot a Mérkőzés előzetes értesítés és felelősség nélküli átütemezésére, kivéve az alábbi 5. pontban szereplő rendelkezéseket.
5. A Mérkőzés felfüggesztése vagy átütemezése esetén a jegy árának visszatérítése a Klub házirendjének (ha létezik) alapján történik. A Klub ezen felül több felelősséget nem vállal, beleértve (de nem korlátozottan) a közvetett károkat és veszteségeket, például az utazási költségeinek megtérítéséért.
6. A Pálya területére belépő személyek tudomásul veszik, hogy a Klubnak jogában áll a belépő személyeket átvizsgálni és a belépést megtagadni, amennyiben a belépő személy az átvizsgálásba nem egyezik bele.
7. A Pálya területére az alábbi tárgyak nem vihetők be: kések, tűzijátékok, füstgránátok, kürtök, fáklyák, fegyverek, veszélyes tárgyak, lézerberendezések, üveg tárolók, tartályok, illetve bármely más olyan tárgy, amely fegyverként használható és/vagy a közbiztonságot veszélyezteti és/vagy törvényellenes. Az ilyen tárgyakat birtokló személyektől a Pályára lépés megtagadható.
8. A fentiek mellett az alábbiak nem vihetők be a Pálya területére:
   1. Bármilyen reklámanyag, kivéve a klub hivatalos termékeit és/vagy más futballhoz kapcsolódó, viselt ruházatot;
   2. A Klub által meghatározott méretűnél nagyobb (ilyen jellegű korlátozás hiányában 2x1 méternél nem nagyobb), illetve sértő jellegű zászlók és transzparensek;
   3. Értékesítésre vagy elajándékozásra szánt termékek (beleértve az irodalmat) a Klub vezetőségének kizárólagos, írásos engedélye nélkül.
9. A sértő viselkedés és a trágár beszéd szigorúan tilos és ez előállítást és/vagy a Pálya területéről való eltávolítást vonja maga után. A Klub jogosult az elkövető személy egy vagy több mérkőzésről való kitiltására.
10. A diszkriminatív sérelmek, kántálás vagy bármilyen jellegű zaklatás, beleértve – korlátozás nélkül – a faji, rokkantsági, szexuális hovatartozást érintő, vallási vagy a 2010-es egyenlőségről szóló törvény által lefedett más karakterisztikát érintő megkülönböztetés szigorúan tilos és előállítást és/vagy a Pálya területéről való eltávolítást vonja maga után. A Klub jogosult az elkövető személy egy vagy több mérkőzésről való kitiltására.
11. Az alábbiak a futball vétségekről szóló 1991-es törvény értelmében vétségeknek minősülnek:
    1. Tárgyak Pálya területére történő engedély nélküli bedobása,
    2. Rasszista és tisztességtelen kántálás,
    3. A játéktér engedély és felhatalmazás nélküli megközelítése.

Ítélet esetén kitiltási végzés hozható.

1. A Pályára belépő személyek kizárólag a számukra a jegyen kijelölt üléseket foglalhatják el és az illetékes személy, a Klub tisztségviselője és/vagy rendőr engedélye nélkül a Pálya más területére nem léphet.
2. A mérkőzés során az ülő területen állni nem szabad, kivéve, ha a terület biztonságos álló területnek minősül. Az ülő (vagy nem állásra kijelölt) területen hosszú ideig történő felállás a mérkőzés közben szigorúan tilos és a Pályáról való kitiltást vonja maga után.
3. Átjárók, kijáratok, menekülő utak, lépcsők és más útvonalak akadályozása szigorúan tilos. A Pályára belépő személyek a Pálya semmilyen építményére nem mászhatnak fel.
4. Az EFL stadionokban a dohányzás nem megengedett.
5. A Pálya területén mobilkészülékek használata tilos, KIVÉVE, (i) ha azokat privát és személyes célokból használják, amely – a kétségek elkerülése érdekében – nem foglalják magukban az Anyagok kereskedelmi célból történő felvételét, naplózását, rögzítését, továbbítását, lejátszását, átadását, vetítését vagy más módon történő kommunikációját; és (ii) az mobiltelefonnal vagy más mobileszközzel felvett, naplózott, rögzített, továbbított, lejátszott, átadott, vetített vagy más módon kommunikált Anyag harmadik felekkel, például közösségi hálózatokon keresztül nem megosztható.
6. Az 1985-ös sporteseményekről (alkohol korlátozásáról) szóló törvény értelmében az alábbi cselekedetek elkövetése esetén az elkövető személy a rendőrség által előállítható és kitiltási végzést von maga után:
   1. A Pálya területére ittas állapotban belépni vagy a Pálya területén ittas állapotban tartózkodni,
   2. Alkoholos italt, üvegpalackot, italtartó dobozt vagy más hordozható tárolót vagy fegyverként használható más tárgyat birtokolni a Pálya területére történő belépés során vagy a Pálya területén.
7. Azon személyek, akik a Pálya azon területét megközelítik, amelyek nem az adott személy szurkolói tábora számára vannak kijelölve, a saját biztonságuk érdekében vagy egyéb okokból a Pálya területéről eltávolíthatók.
8. A fenti 16. pont értelmében a Pálya területén tartózkodó személyek (kivéve az erre feljogosított személyek) nem rögzíthetnek, naplózhatnak, továbbíthatnak, játszhatnak le, adhatnak tovább, mutathatnak be vagy más módon kommunikálhatnak (digitálisan vagy egyéb módon) a Mérkőzéssel, a játékosokkal vagy a Pálya területén tartózkodó más személyekkel kapcsolatos Anyagokat vagy vihetnek a Pálya területére vagy használhatnak fel a Pálya területén (vagy jogosíthatnak fel más személyeket a Pálya területén) rögzítésre, naplózásra, továbbításra, lejátszásra, bemutatásra, átadásra vagy más módon kommunikálásra alkalmas berendezést vagy technológiát. A Klub fenntartja a jogot a Pálya területéről történő kizárásra, amennyiben a jelen 19. pont rendelkezéseit valamely személy megsérti.
9. A Pályán tartózkodó személyek által a Mérkőzéssel, a játékosokkal vagy a Pálya területén tartózkodó más személyekkel kapcsolatosan előállított Anyagok (függetlenül attól, hogy engedély nélkül a 19. pontnak megfelelően vagy megengedetten a 16. pontnak megfelelően kerültek előállításra) szerzői, adatbázis vagy más szellemi tulajdonjoga a Klub ész EFL tulajdonát képezi (az 1988-as szerzői jogról, dizájnról és szabadalomról szóló törvény 91. pontja értelmében történő átruházást beleértve). A Pályán tartózkodó személyek továbbá elfogadják, hogy (amennyiben ezt az EFL vagy a Klub kérvényezi) azonnali hatállyal átruházzák ezen tulajdonjogokat az EFL és a Klub részére teljes felelősségvállalás mellett.
10. Termékeket (beleértve az irodalmat) a Klub vezetőségének kizárólagos, írásos engedélye nélkül a Pálya területén értékesíteni vagy elajándékozni tilos.
11. A jegyek nem átruházhatók és a Klub kizárólagos, írásos engedélye nélkül nem értékesíthetők a jegyekre vonatkozó vásárló feltételek értelmében. Az átruházott jegyekre a jelen pályarendszabályok érvényesek. Az értékesítésre felkínált jegyeket a Klub képviselője, a felhatalmazott személy vagy a rendőrség elkobozhatja. A Klub fenntartja a jogát a Pálya területére történő belépésnek vagy a Pálya területéről történő eltávolításnak mindazon személyek esetében, akik a jegyüket a vásárlói feltételek ellenére megkísérlik értékesítésre bocsájtani vagy átruházni (illetve a jegyüket a vásárlói feltételek ellenére értékesítésre bocsájtják vagy átruházzák). A jegyek minden esetben a Klub birtokában maradnak.
12. A Pálya területén biztonsági kamerák működnek. Hang és kép rögzítésére képes testkamerák szintén használhatók bizonyos személyek azonosítása érdekében, például a 9. és a 10. pontokban jelölt nem megengedett cselekedetek azonosításához. A Klub jogosult a felvételeket a rendőrség vagy a futball hatóság rendelkezésére bocsájtani.
13. A Pályán tartózkodó személyek minden esetben kötelesek a Klub képviselője és/vagy a felhatalmazott személy és/vagy a rendőrség által megadott utasításokat követni. Ennek elmulasztása a mulasztó személy azonnali hatályú, Pályáról történő eltávolítását eredményezi.
14. A Pálya területére belépő személyek a belépéssel tudomásul veszik és beleegyeznek abba, hogy róluk fényképek és/vagy audiovizuálisan rögzített anyagok készülhetnek és ezen anyagokat a Klub, az EFL és más felek (beleértve a pénzügyi partnereket és az akkreditált médiaszervezetek) televíziós közvetítés és vetítés során és/vagy promóciós, képzési, marketing vagy újságírási célból felhasználhatják. A Pálya területére belépő személyek emellett tudomásul veszik, hogy a róluk készült fényképeket és/vagy audiovizuálisan rögzített anyagokat a Klub vagy egy harmadik fél (például rendőri szervezetek) az adott személy azonosítására felhasználhatják (amennyiben ezt az adatvédelmi törvények lehetővé teszik) annak érdekében, hogy bűncselekményt vagy a jelen pályarendszabályok megsértését megakadályozzák. A Pálya területére belépő személyek adatainak Klub általi felhasználásáról a Pálya területére belépő személyeket a Klub tájékoztatja (lásd a releváns adatvédelmi nyilatkozatot, illetve a Pálya területén található hirdetményeket). További információval kapcsolatosan, kérjük, vegye fel a kapcsolatot a Klubbal!
15. A jegyek tulajdonosai egyetértenek abban, hogy azon mérkőzések, amelyre a jegy meg lett váltva publikus események és a Pálya területén elkövetett cselekedeteik publikus természetűek és a Mérkőzések során nem támasztanak elvárást magánéleti cselekedeteik méltánylására.
16. A 25. pont kiegészítéseképpen, amennyiben a belépő személy 18. életévét nem töltötte be, akkor a szülő, gyám vagy a kísérő felelős tekinthető úgy, hogy a 25. pont rendelkezéseiben foglaltakhoz a 18. életévét be nem töltött személy nevében hozzájárult.
17. **A Pályára történő belépés megtagadása vagy a Pályáról történő kitiltás további intézkedésekhez vezethet, beleértve – de nem korlátozottan – a szezonális bérlet, a Klubtagság vagy más előnyök (pénzvisszatérítés nélküli) bevonását.**

Kiadta: EFL – 2019/2020-as szezon